fi fi fi fi en en fi fi fi en fi en fi en fi fi en fi fi fi da fi fi fi fi fi fi da fi vo fi fi fi fi fi fi da fi fi fi fi fi fi fi fi fi fi de en fi fi fi fi fi en fi fi da en fi fi fi fi hbs_lat en id fi et id fi fi fi fi fi en fi fi fi fi fi sq tr en fi hbs_lat fi en ceb fi fi fi fi fi en cs fi fi fi fi fi fi fi fi fi cs fi fi fi fi fi fi fi fi fi fi fi fi cs fi fi fi fi fi fi fi fi fi fi fi fi de fi fi fi fi fi fi fi fi fi fi fi fi es fi fi fi vo fi fi fi fi fi fi fi fi fi fi fi fi en en fi es en fi en en
Tykkään itse kovasti tehdä aina vuoden lopussa koosteen kuluneesta vuodesta joten tässäpä vuoden 2015 kooste. Tämä tulee kahdessa osassa, jotta yksi postaus ei olisi niin pitkä. Musiikki liittyy mulla aina vahvasti arkeen ja yhdistän tietyn biisin aina tiettyyn aikaan elämässäni. Siksi laitoin joukkoon muutaman biisinkin, joita oon tänä vuonna kuunnellut.
Tammikuun alkupäivinä aloitin puhtaalta pöydältä ja loin uuden blogin. Enhän mä osannut olla ilman bloggaamista. Tammikuussa totuttelin uuteen vauva-arkeen, jaoin blogissa Rocky roadin ohjeen, mitä tarjoilimme poikamme nimiäisissä, ostin uuden talvitakin Vilan alennusmyynneistä, kävin hemmottelemassa itseäni parturikampaamon tuolissa ja värjäsin hiukseni. Jos oot suht uusi lukija blogissani, niin tein blogiini myös Elämäni aakkoset -postauksen, josta selviää minusta vähän enemmän.
Helmikuussa blogissani oli paljon sisustusaiheisia postauksia, sillä esittelin meidän eteisen, vauvaan liittyviä asioita kotonamme ja heti perään meidän olohuoneen tapetointiurakkaa. Näin jälkikäteen, kun katsoo ennen ja jälkeen kuvia, niin kyllä tuo lautatapetti on paljon parempi kuin tuo tavallinen valkoinen seinä! Aloin pikku hiljaa toipua synnytyksestä ja kaivoin vanhoja vaatteita pahvilaatikon kätköistä. Samalla koin kriisiä tyylistäni, sillä mitkään vaatteet eivät enää tuntuneet omilta. Helmikuussa oli paljon lunta ja kävin usein vaunulenkeillä.
Maaliskuussa remontoitiin vaatehuone meidän tarpeisiin sopivammaksi, esittelin mun vaatemakua pojalle ja kerroin parhaasta hankinnasta talvivauvalle. Maaliskuussa iloitsin pehmisautosta, joka oli ilmestynyt levähdysalueelle ja syötiin me maaliskuun kunniaksi ensimmäiset pehmiksetkin. Iloitsin myös rennosta ruutupaidasta, jonka löysin parilla eurolla kirpputorilta.
Huhtikuussa otin varaslähdön tulevaa kesää varten ja listasin jo tavoitteita kesälle 2015, jaoin blogissa tämän herkullisen Vaniljainen vadelma-murupaistoksen ohjeen, esittelin meidän keittiötä ja kerroin vinkkejä kirpputorilla kiertelyyn. Huhtikuussa myös yksi elämäni isoista unelmista toteutui ja ostin itselleni sähköpianon. Tein kirpputorilla hyviä löytöjä ja löysin muun muassa itselleni Vagabondin kengät.
Toukokuun aloitimme perinteisellä vapputorilla ja kävin parturissa värjäämässä ja leikkauttamassa hiukseni. En kuitenkaan tottunut otsatukkaan ja kasvatin sen aika äkkiä pois. Kirpputorilta löysin kivoja treenivaatteita ja sen myötä pohdin suhdettani liikuntaan. Seurakunnassa oli vuosittainen nuortentapahtuma Springfest, josta tein myös oman postauksen. Opettelin myös olemaan kiitollinen elämän pienistä asioista ja aloin pitämään kiitollisuuspäiväkirjaa.
Mitä piditte postauksesta? Mistä asti te ootte seuraillu mun blogia? :)
Category: lifestyle, musiikki, oma elämä
keskiviikko 23. joulukuuta 2015
Huolimatta siitä, ettei ainakaan täällä Seinäjoella ole lunta, niin kait se täytyy todeta, että huomenna on sitten joulu. Niin kuin jo viime postauksessa kerroin, niin mulla ei ole ollu oikeen joulumieltä tänä vuonna ja en oo melkein yhtään kuunnellu edes joululauluja. No ehkä se joulufiilis tulee huomenna, kun pääsee rakkaiden pariin. Ihana nähdä, kuinka tuo meidän pikkumies reagoi kaikkiin joulujuttuihin. Viime jouluna se oli semmonen reilun viikon ikänen pieni vauva, ettei se nyt oikein mitään joulusta ymmärtänyt. Joulukuusi on ollut tänä vuonna kova juttu. Ainakin tähän asti kuusi on silti saanut olla suht rauhassa. Oon sen verran maalainen, että kuusi pitää olla aito. Mielummin toki itse haettu omasta metsästä, mutta koska en nyt just omista tästä lähistöltä mitään metsäpalstaa, niin ostettiin tää meidän kuusi ihan kaupasta.
Pikku hiljaa alkaa meilläkin jouluvalmistelut olla tehtynä. Vielä pitäisi vähän siivota, niin sitten pystyy vasta rentoutumaan. Kävin tänään vielä kaupungilla tekemässä viime hetken hankintoja ja kiertelemässä alennusmyyntejä. Nappasin sieltä pari vaatettakin mukaan ja varmasti tuun vielä menemään alennusmyynteihin. Joten ostospostausta on ens vuoden puolella varmasti tulossa. Yritän saada myös tehtyä postauksen Syksyn To do -listasta, että mitkä sieltä nyt sitten lopulta toteutu ja jonkinlainen kooste koko vuodesta 2015 pitäisi tehdä. Alkuvuodesta Jenni's lullaby -blogi täyttää myös vuoden joten pysykäähän kuulolla. ;) Jos vaikka joulun jälkeen pääsisin siihen tavalliseen postausrytmiinkin takaisin. :)
Ihanaa ja rauhallista joulua sekä siunattua uutta vuotta 2016!♥
Category: joulu, lifestyle, musiikki, oma elämä
sunnuntai 13. joulukuuta 2015
Mulla ei sitten oo yhtään joulufiilistä! Yleensä oon sellanen jouluihminen ja tykkään fiilistellä joulua, mut jotenkin ei tänä vuonna oo napannu yhtään joulukonsertteja lukuunottamatta. Pyysin mä tänään Timoa ostamaan kaupasta sentään pikkuleipä- ja joulutorttutaikinaa. Tänään nyt sato taas vaihteeks lunta, mutta mun ajatukset on vaan tulevassa kesässä. Haha. Viime kesästä puuttu helteet kokonaan, niin niitä odottelen nyt sitten tulevasta kesästä.
Tyhjensin taas kännykän kuvakansiot tietokoneelle ja ajattelin samalla laittaa tänne blogin puolelle arkisempia kuvia. Tällaiset kuvat kun kertoo arjesta paljon enemmän. Vaikka en tällä hetkellä ole hirveän aktiivisesti postannu, niin tästä postauksesta ainakin selviää, mitä oon viimeisen parin kuukauden touhunnu. Osa näistä kuvista on vilahtanut Instragramin puolella ja muahan voi siellä seurata nimimerkillä @jennislullaby
1. Loka-marraskuun vaihteessa oli seurakuntamme nuorten tapahtuma eli Ilta Conference ja tää kuva on sieltä. En moneen tilaisuuteen päässyt mukaan, mutta kattelin sitten suorana netistä loput. 2. Pojan kanssa vietettiin yks päivä yhdessä jumpsuit-päivää. Rento päivä! 3. Juha Tapion keikalta. On se vaan niin kova ja kyllä multa pääs itku, kun hän alotti keikkansa. En edes osaa valita mitään lempparibiisiä, koska tykkään melkein sen kaikista lauluista, mutta Ohikiitävää, Mitä silmät ei nää, Kaksi puuta ja Pettävällä jäällä oli ihana kuulla livenä. 4. Marraskuussa otettu kuva, kun oli satanut lunta ihanan paljon! No ne hävis melkeen yhtä nopeasti kun tulikin. On se talvikin välillä kaunis vuodenaika.♥
1. Coffee housesta otan aina vaahtokarkkikaakaon. Niin parasta.♥ 2. Kun Timon kanssa tuli täyteen seurustelua 9 vuotta, niin kävimme syömässä Amarillossa sen kunniaksi. Ihan lemppari ravintola! 3. Synttärilahjaks sain Timolta ruusuja ja Mikavelin juuri ilmestyneen albumin. Tykkään! 4. Ostin itselleni synttärilahjan, kun kirpputorilta löysin tuon tekonahkahameen.
1. Ensimmäistä kertaa elämässäni olin kuuntelemassa Jari Sinkkosen luentoa vanhemmuudesta. Arvostan Sinkkosta kyllä ja se saa lasten kasvatuksenkin kuulostamaan niin helpolta! Luennolla ollessani muistin, kuinka paljon tykkäänkään sosiaalialasta, kiintymyssuhteista ja kaikesta muusta siihen liittyvästä. Myönnän, että tuli vähän ikävä työelämään, tekemään sitä, mikä on mun vahvinta aluetta! 2. Vuosittainen Elävä Vesi -kuoron ja orkesterin joulukonsertti helluntaikirkolla. Ihan huippu! 3. Päivän asua. Olin menossa soluun eli seurakunnan pienryhmätoimintaan. Piti sitten kuva napata vielä, kun kerrankin olin laittanu hiukset kivasti ja oli uus paita päällä. Haha.  4. Isänpäivänä käytiin syömässä mun äidin tekemää isänpäiväkakkua. Nam nam!
Category: lifestyle, oma elämä
maanantai 7. joulukuuta 2015
Lauantaina juhlimme poikamme 1-vuotissynttäreitä vähän etuajassa. Olin valinnut teemaksi sinisen eri sävyjä ja mulle niin tuttua tähtikuviota. Ens kerralla ostan servetit jo valmiiksi kauan ennen joulua. Ei mistään meinannut enää löytyä sinisiä servettejä valkoisella tähtikuviolla, kun kaikki jouluservetit oli tullu jo kauppoihin. Minimanissa onneks tajusin katsoa toisen väristen servettien taakse, sillä siellä oli juuri näitä mun haluamia servettejä.
Oltiin porrastettu juhlien aikataulut niin, ettei kaikki tulisi yhtäaikaa ja hyvin onnistu! Harmitti vaan, ettei kaikki kutsutut päässeet tulemaan, mutta kävi meillä silti ihan kivasti porukkaa. Oon kyllä niin kiitollinen kaikista läheisistä, jotka meidän poikaa kävi muistamassa.♥ Kerran elämässä sitä yhden vuoden täytetään ja pitäähän sitä nyt sit juhlia!
Nää kuvat on nyt aika ruokapainotteisia, mutta ei nyt paljon muutakaan kuvia ollut, joita tänne blogin puolelle voisi laittaa. Luonnollisesti oon ite pyörinyt kameran takana, joten musta nyt ei kovin paljon kuvia ollut muistikortilla. (Tää bloggaajan ongelma, et pitää aina pyytää joku ottamaan itsestään kuvia jos sellasia haluaa).
Myönnän, että oon juhlien järkkäämisessäkin perfektionisti, mutta siitä oon ylpeä, että yleensä oon antanut suosiolla äidin tehdä täytekakun, mutta tällä kertaa tein sen melkein kokonaan itse. Äiti ammattilaisena vähän autto vaahtokarkkimassan kanssa, koska en oo koskaan sellasta käyttänyt. Itse muuten tykkään sata kertaa enemmän vaahtokarkkimassasta kuin pelkästä sokerimassasta! Kannattaa kokeilla, mikäli ette oo aiemmin kokeilleet! Marenkeja tein myös ensimmäistä kertaa ja siinäkin äiti oli vähän apuna.
Patonkia ja Tuc-keksejä tuorejuustolla
Olin juhliin, tarjoiluihin ja koristeluihin itse tyytyväinen ja se on paljon se. Tykkään itse väkertää kaikkea ja laittaa asioita kauniisti esille ja sit joku tosi pieni juttukin saattaa jäädä harmittamaan. Ei nytkään kaikki mennyt ihan putkeen ja heitin muun muassa yhden juustokakun menemään ja tein kokonaan uuden. Eihän tuo meidän poika hirveästi mitään juhlista tai lahjoistakaan ymmärtänyt, mutta kaikki lelut kyllä oli mieleen ja nää pari päivää se onkin viihtynyt niiden parissa. Aina jokaisesta juhlista oppii jotain ja mulle on vaikeaa erityisesti se, minkä verran kaikkia tarjottavia pitäisi olla. Ollaan Timon kanssa nyt pari päivää syöty juhlista jääneitä herkkuja ja alkaa jo oksettaa. Haha. Tykkään kyllä kovasti järjestää juhlia ja on se kaiken sen vaivan ja stressin arvoista!
Category: juhlat, lapset, lifestyle
Uudemmat tekstit Vanhemmat tekstit Etusivu
Hei! Olen 27-vuotias nuori nainen Seinäjoelta. Olen vaimo yhdelle miehelle ja äiti kolmelle lapselle (poika 12/14, tyttö 12/16 ja poika 10/18).
Blogistani löytyy ripaus muotia, hyviä reseptejä, kirppislöytöjä, sisustusta, arkea kotiäidin näkökulmasta sekä ennen kaikkea hyvää mieltä. Välillä mennään myös pintaa syvemmälle.
Olen lopettanut bloggaamisen, mutta minut löytää edelleen Instagramista @jennislullaby ja saa yhteyden sähköpostilla: jennislullaby(at)hotmail.com
Luukku 3. Jouluinen Rocky road
Joulu ja suklaa on kyllä ihan ehdoton yhdistelmä, Ne sopii yhteen kuin paita ja peppu. Siksi haluan jakaa teille jouluisen Rocky road...
Sisustukseen sopivat treenivälineet + arvonta
Postaus on toteutettu yhteistyössä Suomen voimistelutuotteen ja KidSpotin kanssa.   Mulla on erityisesti lasten saamisen jälkeen liikun...
Blogin 1-vuotissynttärit ja arvonta
Olin pitänyt aikaisemmin reilu kolme vuotta toista lifestyleblogia, mutta lopettanut sen sitten. Aluksi oli tosi kiva olla ilman bl...
CopyRight © | Theme Designed By Hello Manhattan